《兰花》
明代·黎景义

九畹何须楚水濆，小亭池畔挹仙芬。新姿雅淡清能识，香气幽深静始闻。

疏影晓寒惊月湿，绿丛春暖沐风醺。主人情性偏相赏，百卉频开不可群。

作者简介：黎景义（一六〇三—一六六二？），一名内美，字克和。顺德人。明思宗崇祯间诸生。黎遂球、陈邦彦、梁朝钟、陈子壮、张家玉等皆为其友。明清鼎革，奉母隐居桃山不出。著有《二丸居集》八卷。清陈伯陶编《胜朝粤东遗民录》有传。